《分岁词》
明代·孙一元

去年分岁东海涯，今年分岁山人家。地炉盘礴笑伧父，隔座呼酒声哑哑。

采饵饤盘出鲜脆，还从杯面分椒花。吴侬相向祝如愿，儿大轩冕田桑麻。

吾亦不祝亦不嗔，但教有酒寿吾身。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。